વર્ષ ૨૦૧૦માં માઈક્રોસોફ્ટના સ્થાપક બિલ ગેટ્સ અને બાર્કશાયર હેથવેવના ચેરમેન વોરેન બફેટે પોતાની અરધી સંપતિ વિશ્ર્વકલ્યાણ અર્થે દાનમાં આપવાની જાહેરાત કરી અને વિશ્ર્વ સમક્ષ ''Giving Pledge'નો વિચાર રમતો મૂક્યો. તેમણે પત્નીના નામ સાથે જોડીને ‘બીલ એન્ડ મેલિન્ડા ગેટ્સ ફાઉન્ડેશન’ બનાવ્યું છે અને ઈમરજન્સી રીલીફ, ગ્લોબલ લાયાબિલિટીઝ, અર્બન પોવર્ટી, ગ્લોબલ હેલ્થ માટે સૌથી વધુ વ્યક્તિગત લાઇફ ટાઇમ ડોનેશન ૨૭ બિલિયન ડૉલરનું આપ્યું છે. બીજા ક્રમે ૨૧.૫ બિલિયન ડૉલર સાથે વોરન બફેટ છે અને ત્રીજા નંબરે ૮ બિલિયન ડૉલરના દાન સાથે જ્યોર્જ સિરોસ છે. ૨૨ દેશના ૧૮૩ ધનપતિઓ ''Giving Pledge'માં જોડાયા. અજીમ-પ્રેમજી, રતન તાતા, શિવ નાદેર, દીપચંદ ગાર્ડી, સ્ટીવ જોબ્સ સહિત વિશ્ર્વના અનેક દાનવીરો પણ માનવતાને મહેકાવી રહ્યા છે.